CELEX: 62008CN0323
Language: et
Date: 2008-07-16 00:00:00
Title: Kohtuasi C-323/08: Eelotsusetaotlus, mille esitas Tribunal Superior de Justicia de Madrid (Hispaania) 16. juulil 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo ja Bartolomé Valera Huete versus Rafael de las Heras Dávila loobutud pärandvara, Sagrario de las Heras Dávila y Fondo de Garantía Salarial

13.9.2008   
            
            
               ET
            
            
               Euroopa Liidu Teataja
            
            
               C 236/12
            
         Eelotsusetaotlus, mille esitas Tribunal Superior de Justicia de Madrid (Hispaania) 16. juulil 2008 — Ovidio Rodríguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo ja Bartolomé Valera Huete versus Rafael de las Heras Dávila loobutud pärandvara, Sagrario de las Heras Dávila y Fondo de Garantía Salarial
   (Kohtuasi C-323/08)
   (2008/C 236/19)
   Kohtumenetluse keel: hispaania
   Eelotsusetaotluse esitanud kohus
   Tribunal Superior de Justicia de Madrid
   Põhikohtuasja pooled
   
      Apellatsioonkaebuse esitajad: Ovidio Rodriguez Mayor, Pilar Pérez Boto, Pedro Gallego Morzillo, Alfonso Francisco Pérez, Juan Marcelino Gabaldón Morales, Marta María Maestro Campo, Bartolomé Valera Huete
   
      Teised menetluspooled: Rafael de las Heras Dávila loobutud pärandvara, Sagrario de las Heras Dávila ja Fondo de Garantía Salarial
   Eelotsuse küsimused
   
               1.
            
            
               Kas Hispaania Töötajate põhimääruse artikliga 51 rikutakse nõukogu 20. juuli 1998. aasta direktiivist 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (1) tulenevaid kohustusi, sest [kollektiivse koondamise] mõiste määratlust on piiratud koondamistega majanduslikel, tehnilistel, organisatoorsetel või tootmisega seonduvatel põhjustel ning on jäetud hõlmamata muud koondamised, mis ei ole seotud töötaja isikuga?
            
         
               2.
            
            
               Kas nõukogu 20. juuli 1998. aasta direktiiviga 98/59/EÜ on samuti vastuolus Töötajate põhimääruse artikli 49 lõike 1 punkt g, mis näeb töötajatele, kes kaotavad töö tööandja surma, pensionile jäämise või töövõimetuse tõttu, ette üksnes ühe kuupalga suuruse hüvitise ning välistab neile sama põhimääruse artikli 51 kohaldamise rikkudes seeläbi nimetatud direktiivi artiklites 1, 2, 3, 4 ja 6 sätestatut?
            
         
               3.
            
            
               Kas Hispaania kollektiivset koondamist käsitlevad õigusnormid ja täpsemalt Töötajate põhimääruse artikli 49 lõike 1 punkt g ning artikkel 51 on vastuolus Euroopa Liidu põhiõiguste harta artikliga 30 ja ühenduse hartaga töötajate sotsiaalsete põhiõiguste kohta, mis võeti vastu Euroopa Ülemkogu Strasbourgis toimunud 9. detsembri 1989. aasta istungil?
            
         
      (1)  EÜT L 225, lk 16; ELT eriväljaanne 05/03, lk 327.